NaiveNeuron/SloPal huggingface dataset:
Figeľ, Ján, podpredseda NR SR (2013-06-21):
Ďakujem pekne. Teraz dávam slovo spoločnému spravodajcovi z výboru pre financie a rozpočet pánovi Igorovi Matovičovi, aby informoval Národnú radu o výsledku rokovania výborov o tomto návrhu zákona, nech sa páči.
Sulík, Richard, poslanec NR SR (2010-07-08):
Sľubujem. (Potlesk.)
T. Cabaj, podpredseda NR SR: (2009-06-26):
Slovo má pán poslanec Jozef Rydlo. Pripraví sa Rafael Rafaj.
Glváč, Martin, podpredseda NR SR (2017-09-11):
Ďakujem. S faktickými poznámkami nikto. Ukončujem možnosť prihlásiť sa. Procedurálny návrh, pán poslanec Budaj. Procedurálny? Pán poslanec, poslednýkrát, nech sa páči.
Dostál, Ondrej, poslanec NR SR (2011-05-24):
Vážený pán poslanec Čaplovič, opakovane ste vo svojom vystúpení použili termín maďarský návrh novely zákona. Tým ste ale nepovedali nič o obsahu toho zákona, povedali ste ale veľa o charaktere vášho vystúpenia. Vo svojom protimaďarskom vystúpení ste hovorili o tom, že návrh prekračuje rámec záväzkov vyplývajúcich z charty menšinových a regionálnych jazykov. No chcem vás upozorniť, že medzinárodné záväzky predstavujú pre krajinu minimum, nie maximum toho, čo má vo vzťahu k štandardom týkajúcim sa ľudských práv dodržiavať. Pokiaľ ich nechce dodržiavať, tak môže od tých dohôd príp. odstúpiť, ak je to možné, ale pokiaľ je nimi zaviazaná, tak štandardy dané medzinárodnými dohodami predstavujú minimum a nie je nič zlé na tom, ak sa krajina rozhodne správať sa ústretovejšie a poskytnúť svojim vlastným občanom v niektorej oblasti väčší rozsah práv, ako to garantujú medzinárodné dohovory. K tomu, že voči príslušníkom menšín sa treba správať veľkoryso a ústretovo a že treba sa snažiť, aby sa tu cítili ako doma. Pokiaľ si dobre pamätám, nehovoria to samotní príslušníci menšín, hovoria to zodpovední príslušníci väčšinového národa, ktorí to tak cítia. A necítia to tak preto, lebo by sa obávali, že v opačnom prípade by sa príslušníci menšín správali ako nejaká hrozba alebo nebezpečenstvo pre štát, ale preto, lebo to považujú za prirodzené a správne, aby sa tu všetci občania cítili ako doma a dobre. Ale tomu vy zrejme nerozumiete. Ďakujem.
Hudacký, Ján, poslanec NR SR (2012-11-06):
Ďakujem pekne za slovo. Ja iba chcem oznámiť členom výboru pre hospodárske záležitosti, že zasadnutie výboru bude dnes o 12.00 hodine v miestnosti č. 183. Ďakujem pekne.
Zmajkovičová, Renáta, podpredsedníčka NR SR (2013-09-25):
Pán poslanec Hlina.
Laurenčík, Milan, podpredseda NR SR (2021-09-29):
Prosím, prezentujme sa a hlasujme o návrhu tak, ako ho prezentoval pán spoločný spravodajca. (Hlasovanie.) Prítomných 129, za 119, proti 0, zdržalo sa 10, hlasovali všetci. Konštatujem, že sme schválili vládny návrh novely zákona č. 338/2000 Z. z. o vnútrozemskej plavbe. Vážené panie poslankyne, vážení páni poslanci, teraz budeme pokračovať v prerušenom rokovaní o bode 36 schváleného programu, ktorým je druhé čítanie o vládnom návrhu zákona o významných investíciách (tlač 560). O slovo sa opäť hlási pán minister dopravy Andrej Doležal. Súčasne prosím spoločného spravodajcu z výboru pre hospodárske záležitosti pána poslanca Radovana Kazdu, aby zaujal miesto určené pre spravodajcov. Pán minister, máte slovo.
Blanár, Juraj, podpredseda NR SR (2021-07-02):
Procedurálny návrh, pán predseda parlamentu, nech sa páči.
Laššáková, Jana, podpredsedníčka NR SR (2013-05-15):
Pán poslanec Duchoň. Nech sa páči.
Suja, Miroslav, poslanec NR SR (2021-12-08):
Ďakujem za slovo, pán predseda, á, pán podpredseda. Pán poslanec Šeliga, čo všetko sa dá pomocou vakcín, ste povedali len sčasti. Ale pomocou vakcín sa podarilo aj niektorým ľuďom stať sa miliardármi, niektorým médiám zarobiť milióny. Pomocou vakcín sa podarilo aj zabiť ľudí niektorých. A podarilo sa farmafirmám a vláde zbaviť zodpovednosti za tieto vedľajšie účinky a úmrtia. Vy ste hovoril o očkovacej kampani. Ja som nevidel ani jedného politika v kampani, ani nepočul, že by povedal, že vakcína vás môže aj zabiť. A pokiaľ budete hovoriť ľuďom klamstvá a nepoviete im pravdu, aj ten príbalový leták, že ste sa zbavili akýchkoľvek, akejkoľvek zodpovednosti, tak ľudia vám nebudú veriť. Keď niekto na vakcínach bude zarábať miliardy, kde máme tých filantropov, kde máme tie vlády, prečo tá vakcína nie je zadarmo? Možnože keby bola zadarmo a že niektorí vyvolení nezarábajú na tom miliardy, že televízia toto robí zadarmo a médiá, robí kampaň za vakcináciu a nezarába na tom milióny, tak ľudia by vám uverili skôr. Ale tým, že vidia, že niekto zarába na tom miliardy, tak si hovorí, nikdy sa toho covidu nezbavíme, kým pár vyvolených si bude na tom mastiť vrecká. Keď by ste sa postavili pred ľudí a povedali im pravdu a prečítali ten príbalový leták a povedali: Áno, môžte aj zomrieť, aj zomierate. Ale vy len hovoríte všetci v koalícii: Vakcína je sloboda. A keď sa tí ľudia v dobrej viere dajú zaočkovať, tak im tú slobodu šmahom ruky zoberiete. A to je problém. Problém je to, že vašou pracovnou metódou, vážení kolegovia, je klamstvo.
Figeľ, Ján, podpredseda NR SR (2013-09-12):
Nech sa páči, s reakciou Erika Jurinová.
E. Kukan, poslanec: (2006-09-06):
A keď už tu hovoríte o tom, kolega Mikloško hovoril, že toto vyhlásenie bude zaväzovať všetkých politikov, čo tu dnes sedia, a kolegovia zo Slovenskej národnej strany hovorili o tom, že ľutujú ma a podobne, nemusíte to robiť, ani nejaké fakty my tu neznásilňujeme, je škoda, že keď takéto dôležité vyhlásenie prijímame, že tu nemáte svojho predsedu. To považujem za chybu. Ďakujem pekne, pán predsedajúci. (Potlesk.)
Danko, Andrej, predseda NR SR (2017-05-10):
Prosím, hlasujeme o návrhu spoločného spravodajcu. (Hlasovanie). Prítomných 137 poslancov, za 96, proti 15, zdržalo sa 26.
Pado, Martin, poslanec NR SR (2011-07-08):
Ďakujem pekne za slovo, pán predseda. (Prerušenie vystúpenia predsedajúcim.)
Laššáková, Jana, doterajšia podpredsedníčka NR SR (2016-03-23):
Pani poslankyňa Petra Krištúfková.
Pamula, Peter, poslanec NR SR (2018-09-13):
Ďakujem za slovo. Vážený pán predsedajúci, v rozprave vystúpil jeden pán poslanec. Bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
Pčolinský, Peter, podpredseda NR SR (2023-03-21):
Ešte raz tú prvú tlač.
B. Bugár, podpredseda NR SR: (2002-01-29):
Vážené panie poslankyne, vážení páni poslanci, budeme pokračovať ďalším bodom rokovania, a to návrhom na skrátené legislatívne konanie o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov . Návrh vlády ste dostali ako tlač 1349. Súčasťou návrhu vlády je aj návrh uznesenia Národnej rady. Z poverenia vlády Slovenskej republiky návrh odôvodní minister výstavby a regionálneho rozvoja Slovenskej republiky István Harna. Pán minister, nech sa páči, máte slovo. (Reakcia z pléna.) Moment, ja sa ospravedlňujem, pán minister, asi som urobil chybu. Ja som na tabuli videl 75 poslancov. (Ruch v sále.) Takže ešte raz, aby nevznikli nejaké pochybnosti. Pýtam sa pánov technikov, či máte zaznamenaný výsledok hlasovania. Keby ste mi to doniesli, ja to prečítam, aby nevznikli žiadne pochybnosti. Áno, ospravedlňujem sa. (Hlasovanie.) Prítomných je 76 poslancov, za 75, zdržal sa 1. To znamená, že sme schválili volebný poriadok na voľbu a odvolávanie verejného ochrancu práv. Vyzerá to tak, že aj ja starnem, keď už ani na tabuľu nedovidím. Takže, pán minister, nech sa páči, môžete pokračovať, alebo začať. I. Harna, minister výstavby a regionálneho rozvoja SR: Vážený pán predsedajúci, vážené panie poslankyne, vážení páni poslanci, vláda Slovenskej republiky dňa 28. januára tohto roku prerokovala a schválila návrh zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, ktorým sa reaguje aj na uznesenie Ústavného súdu Slovenskej republiky vo veci podávania majetkového priznania. Vláda schválila vypustenie podávania písomného vyhlásenia a vzhľadom na termín podávania majetkového priznania, a to 31. januára 2002, presunula lehotu na 30. apríla 2002. Vláda Slovenskej republiky podáva Národnej rade Slovenskej republiky návrh na skrátené legislatívne konanie o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, a to podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, aby sa zabránilo možnému ohrozeniu základných ľudských práv a slobôd v tom smere, že bude vytvorený priestor nielen pre fyzické osoby, aby si povinnosti vyplývajúce im zo zákona splnili po ich dôkladnom oboznámení sa v príslušných právnych normách, ale aj pre Ústavný súd Slovenskej republiky, aby rozhodol vo veci samej. Posunutím lehoty z 31. januára 2002 na 30. apríla tohto roka bude vytvorený priestor aj na zosúladenie dotknutých všeobecne záväzných právnych predpisov v súlade s týmto rozhodnutím. Vážený pán predsedajúci, vážené dámy, vážení páni, prosím o podporu predloženého návrhu zákona na skrátené legislatívne konanie. Ďakujem.
Krajniak, Milan, poslanec NR SR (2017-12-08):
Pán poslanec Petrák, teraz ste sa zobudili? Teraz ste vynašli Ameriku? Rok vám tu v parlamente hovorím, že hlavný problém slovenskej ekonomiky je to, že 51 % HDP ide na zisky a menej ako 40 % ide na platy zamestnancov. Vaši kolegovia zo SMER-u ma tu rok vysmievajú, že čo si to vymýšľam. A teraz vy sem kľudne prídete a začnete plakať, že aká je zlá situácia?! Ale ja vám poviem aj, prečo je táto situácia úplne zlá. Pretože ste dovolili dovoz lacnej pracovnej sily z krajín mimo EÚ. Ako ľuďom majú na Slovensku stúpať platy, keď ich vyhadzujú v Seredi, v Nitre, v Galante a ďalej z práce iba preto, že si môžu dovoliť najímať pracovníkov zo Srbska, Ukrajiny a z krajín mimo EÚ?! Viete, koľko tu bolo Srbov pred dvomi rokmi? Koľko ich tu pracovalo? Tisíc. Dneska ich je tu dvanásťtisíc. Za posledné dva roky stúpol počet pracovníkov z mimo EÚ, ktorí berú prácu Slovákom, päťnásobne. A viete, prečo je to možné? Lebo v čl. 5 ods. 4 investičnej zmluvy s Jaguarom sa vaša vláda a podpísal to premiér Fico, zaviazala, že uľahčí udeľovanie povolení na pobyt pre ľudí zo štátov mimo EÚ, aby tá pracovná sila zo zahraničia mohla prísť. Tak toto je niečo, čo ste akosi nepovedali v tom vašom vystúpení. Tak si na to spomeňte niekedy, keď ešte raz budete tuto sa spravodlivo rozhorčovať, aká je situácia na Slovensku zlá. Nespôsobila to náhodou vaša vláda?
Jarjabek, Dušan, poslanec NR SR (2022-02-23):
Pán poslanec, nebudete veriť, ale ďakujem vám za vašu poznámku. To je sranda, čo?	Ja som povedal, že slovo primitív nie je nadávka. A je na vás, kde sa zaradíte. Ja som povedal, že primitívi stiahli neprimitívov. Ja som vám nenadával. Na a čo sa týka môjho celoživotného pôsobenia, viete, pán poslanec, naučte sa spievať, potom si dáme kávu a dohovoríme sa, kto je lepší. Dobre?
Glváč, Martin, podpredseda NR SR (2016-09-12):
Poprosím vás, kľud.
Bugár, Béla, podpredseda NR SR (2018-03-14):
Prezentujme sa a hlasujme. (Hlasovanie.) Prítomných 123, za 97, zdržalo sa 23, 3 nehlasovali. Návrh sme schválili. Nech sa páči, výbory.
Kollár, Boris, predseda NR SR (2022-09-28):
Nie. (Reakcia z pléna.) Áno, všetci tu vrieskajú. Neurážal, nepoužíval vulgarizmy, takže vrieskajú tu všetci. A s ďalšou faktickou pán poslanec Podmanický.
Vážny, Ľubomír, poslanec NR SR (2021-10-06):
Ďakujem. V rozprave nevystúpil žiadny poslanec, to znamená, že nebol podaný žiadny pozmeňujúci návrh. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2021-11-12):
Ďalšia faktická – pán poslanec Mizík.
Laurenčík, Milan, podpredseda NR SR (2021-02-05):
Ďakujem. Pán poslanec, chcete reagovať? Nie. Vyhlasujem teda všeobecnú rozpravu za skončenú a chcem sa spýtať, či chce zaujať stanovisko pán navrhovateľ. Nech sa páči, pán podpredseda, máte slovo.
Jurinová, Erika, podpredsedníčka NR SR (2014-11-09):
Pán poslanec Petrák.
Hrnčiar, Andrej, podpredseda NR SR (2016-04-26):
Ďalší v rozprave vystúpi pán poslanec Procházka. Pripraví sa pán poslanec Burian.
Paška, Pavol, predseda NR SR (2013-09-11):
(Hlasovanie.) 142 prítomných, 132 bol za, 10 sa zdržali. Návrh sme schválili. A ešte ostatné hlasovanie, ktoré uvedie v prvom čítaní, v druhom čítaní pán poslanec Martinák, o vládnom návrhu novely geologického zákona. Je to tlač 551. [Hlasovanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony , tlač 551.]
Blaha, Ľuboš, podpredseda NR SR (2024-06-11):
Na vaše vystúpenie, pán poslanec, evidujem jednu faktickú poznámku. Pán poslanec Gábor Grendel, nech sa páči.
Bugár, Béla, podpredseda NR SR (2017-12-06):
Páni poslanci, aj tam hore, chcete, aby som po mene vás upozorňoval? Nech sa páči.
Grendel, Gábor, podpredseda NR SR (2021-05-04):
Jedna faktická poznámka na vystúpenie pána poslanca Richtera, pán poslanec Kočiš. Nech sa páči.
Šudík, Tomáš, poslanec NR SR (2022-02-03):
Vážený pán predsedajúci, vážený pán predkladateľ, vážené kolegyne, teda kolegovia, popravde som neplánoval vystúpiť v tejto rozprave, ale na záver mojej poslednej faktickej som sa tak rozhodol, pretože asi z mojej poslednej faktickej ste pochopili, že ja veľmi oceňujem totú iniciatívu, ktorú ste do parlamentu predniesli. Hlavne preto, lebo energie v Humennom sú abnormálne vysoké. Jednotková cena tepla v Humennom je vyššia ako jednotková cena elektriny. Áno, a to všetko schválilo ÚRSO, ktoré má obrovské maslo na hlave za to, čo spravil. Ale tiež je veľmi smutné, že napríklad v Humennom pri výmere bytu, ktorý je dvojizbový a má 50 metrov štvorcových, prišli občanom zálohové platby 230 eur a pri dôchodku 380 eur to je snáď nereálne platiť, aby takúto vysokú sumu platili občania zo svojho dôchodku. Áno, aj naša samospráva, mesto Humenné navrhuje riešenie, ako týmto občanom v našom meste pomôcť a vyriešiť túto ťažkú situáciu s energiami. Ale, nuž je chlapské si priznať aj tú chybu. No súčasná vláda azda nemôže za to, že za dvanásť rokov vašej vlády sú dôchodcovia, ktorí majú dôchodok 380 eur mesačne! Azda nemôže súčasná vláda za to, že ste v roku 2014 zákonom č. 100 zabetónovali zákon o tzv. centrálnom zdroji tepla, kde ste zakázali sa bytovým spoločenstvám odpájať od centrálneho zdroja tepla. Presne bol to návrh SMER-u a často Humenčania sa aj sťažujú, že za zákon, ktorý predložil pán Kondrót, sa nemohli odpájať a platia vysoké poplatky za teplo. A tým pádom ste zabetónovali biznis rôznym kmotríkovcom, brheľovcom, kvietikovcom a iným oligarchom, ktorí v tomto odvetví podnikajú. No, posledná vec, sa zameriam hlavne na naše mesto, s čím súvisí aj, prečo mi je táto iniciatíva blízka. Napríklad v roku 2010 až 2018, keď sme mali v Humennom smerácke vedenie mesta, tak prišlo z nájmu teplovodných potrubí do nášho mesta viac ako dva milióny eur. Bohužiaľ, do rekonštrukcie týchto potrubí sa neinvestovalo nič. V dnešnej dobe, keďže máme v Humennom prestarlé potrubia, sa nám na nich stráca ročne okolo 400-tisíc eur len v zemi len preto, že vykurujeme zem a máme deravé potrubia. A za to nemôže súčasná vláda ani súčasný primátor, ale práve bývalé vedenie mesta, ktoré neinvestovalo do potrubí, a do dnešného dňa nevieme, kde tieto peniaze skončili. Na záver faktickej bolo povedané, podpísali vraj nejakú pätnásťročnú zmluvu. Pán Tomáš, ale to nie je pravda. My sme podpísali desaťročnú zmluvu plus s päťročnou opciou, ktorá padla, keďže náš dodávateľ tepla porušil podmienky a zmluva je desaťročná. Zmluva nie je pätnásťročná. Akú inú zmluvu sme mali podpísať? Táto, v tejto zmluve sa nikde nepíše, že tento centrálny dodávateľ tepla musí dodávať teplo len on. Nepíše sa, v akom objeme má to teplo dodávať. Takže zmluva, ktorú prijalo mesto Humenné, a sa nás snažíte všetkých očierňovať, že my sme zodpovední, nemá nič spoločné. Tú zmluvu si môže ktokoľvek prečítať, je zverejnená a žiadne také podmienky, aké sú hovorené, nie sú pravdivé. Ja tento zákon, ktorý ste predstavili, beriem ako nejakú sebareflexiu vyriešiť to, čo bolo spôsobené v minulosti, a preto ho podporím. Ďakujem.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh hlasovalo 136 poslancov. Konštatujem, že aj tento vládny návrh sme schválili. Pristúpime k hlasovaniu o informácii o zabezpečení prefinancovania  poľnohospodárskych subjektov hospodáriacich v horších výrobných podmienkach (tlač 597). Pán predseda výboru Maxon, nech sa páči. M. Maxon, poslanec: Ďakujem pekne. Návrh uznesenia máte ako prílohu spoločnej správy, kde Národná rada Slovenskej republiky berie na vedomie informáciu o zabezpečení prefinancovania poľnohospodárskych subjektov hospodáriacich v horších výrobných podmienkach. Pán predsedajúci, prosím, dajte o tomto návrhu uznesenia hlasovať .
I. Mikloš, podpredseda vlády a minister financií SR: (2004-02-03):
Hlavným dôvodom vypracovania je potreba zapracovania smerníc Európskej únie upravujúcich spotrebnú daň z vína. Zavedenie nových mechanizmov má kľúčový význam pre vstup Slovenskej republiky do Európskej únie, pretože dňom vstupu už nebudú existovať kontroly na hraniciach medzi členskými štátmi. Návrh zákona naďalej zachováva nulovú sadzbu dane na tiché vína, čo je v súlade so Smernicou 92/84 EHS. Za kľúčovú zmenu v predkladanom návrhu zákona je potrebné považovať aj presun správy dane z daňových úradov na colné úrady. Účinnosť zákona sa navrhuje od 1. marca 2004 s výnimkou niektorých ustanovení, ktorých účinnosť bude od 1. mája 2004. Uvedené je potrebné na vytvorenie časového priestoru na administratívu spojenú s registráciami, vydávaním povolení, zložením zábezpek a tak ďalej. Úspešnosť zavedenia nového zákona do praxe bude závisieť práve od vytvorenia takéhoto časového priestoru, aj preto vás žiadam o podporu a schválenie tohto zákona. Ďakujem.
Kollár, Boris, predseda NR SR (2022-06-23):
Zrušenie fixného doplatku. Prosím, prezentujme sa a hlasujme. (Hlasovanie.) Prítomných 135 poslancov, za 104, proti 21, zdržalo sa 8, nehlasovali 2. Uvedený návrh sme schválili.
Dubovcová, Jana, poslankyňa NR SR (2010-08-10):
Pán predseda, navrhujem, aby ste dali hlasovať o návrhu uznesenia Národnej rady Slovenskej republiky v tomto znení: Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov (tlač 41).
M. Kovačócy, poslanec: (2009-12-01):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 27. januára 2010 a gestorskému výboru do 29. januára 2010.
P. Paška, predseda NR SR: (2009-06-24):
(Hlasovanie.) 142 prítomných, 141 za, 1 nehlasoval. Aj tento návrh uznesenia sme schválili.
M. Damborská, poslankyňa: (2008-04-01):
Čo sa národnostného školstva týka, nuž je to smiešne. Ak bude komunikácia detí v školách, ja teda teraz apelujem na školy národnostného školstva maďarského, a bude tá komunikácia v školách len v materinskom jazyku, pýtam sa vás, kde sa potom deti a absolventi týchto škôl majú možnosť plnohodnotne uplatniť v Slovenskej republike. Veď nebudú ovládať štátny, teda slovenský jazyk. Alebo si myslíte, že nájdu uplatnenia vo vysokých štátnych slovenských inštitúciách a budú sa do telefónu prihlasovať slovom „tessék“, tak ako to bolo v nedávnej minulosti? No to ja by som už nechcela zažiť. Ďakujem.
Laurenčík, Milan, podpredseda NR SR (2021-02-05):
Pán poslanec Ľuboš Krajčír.
Laššáková, Jana, podpredsedníčka NR SR (2014-11-08):
Pán poslanec Andreánsky.
J. Slabý, poslanec: (2008-05-20):
Takže poprosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Hort, Milan, podpredseda NR SR (2010-08-06):
Ďakujem. Reagovať teraz bude pán poslanec Ladislav Lazár. Nech sa páči.
Glváč, Martin, podpredseda NR SR (2017-10-13):
Skúsim na vysvetlenie, pretože asi pri plnení iných povinností ste nezaregistrovali, že pán minister Richter bol ospravedlnený z dôvodu choroby, čo je normálne. A pán minister Sólymos už na úvod požiadal o pevný termín z dôvodov zahraničnej pracovnej cesty. Nič iné okrem odhlasovania toho, že sa nebude hlasovať o sedemnástej, sa neurobilo a išlo sa podľa poradia, ktoré sme sa dohodli. To znamená, každý si má sledovať poradie, v akom idú body za sebou. A o tom, že pán Richter, Sólymos sú pevné termíny na utorok a že hlasovať sa o 17.00 nebude, sa vedelo aj predvčerom, pán poslanec. To znamená, tí poslanci, ktorí sú v poradí, vedeli, že budú dnes v poradí. Ďakujem. (Potlesk.) Ďalší, pán poslanec Budaj, nech sa páči.
Truban, Michal, poslanec NR SR (2024-01-23):
Ďakujem pani Kolíkovej za kvalitný vstup. Je veľmi milé vidieť, že táto novela sa dá rozbiť aj za 40-minútový príhovor, aj za 20-minútový príhovor, aj za 10-minútový príhovor. Trošku sa musím zastať pána Suska, lebo on tu dnes celý deň skoro sedel, ale je pravda, že mal by tu sedieť nonstop, a chápem, prečo to nedáva, pretože keby mal sedieť a počúvať všetky tieto argumenty tie dlhé a dlhé hodiny, tak asi by musel niečo s tou novelou naozaj začať robiť a to by mu, samozrejme, nebolo dovolené. Potom bol tu veľmi dobrý argument, ktorý na toto nadväzuje, myslím, že vy ste ho nepovedali, ale už ho tu niekto spomenul, že tieto novely by sme mali zosobňovať a mala by sa naozaj volať táto novela lex Susko, aby trošku viac sa tak možno, neviem, či viac za ňu hanbil, ale viac sa za ňu možno priznával a bol možno viac na ňu hrdý a viac hodil si na ňu svoje meno. Pretože ja som síce neni právnik ani žiaden odborník na trestné právo, ale mne sa páči principiálne to, že by sa tresty znižovali, že by sa dávali rôzne alternatívne tresty, rôzne prevýchovné tresty, ja s tou ako keby filozofiou, ktorú koalícia používa, že prečo to chce robiť, ja s ňou súhlasím, akurát im neverím tú ich úprimnosť vôbec, pretože keby bola táto ich komunikácia úprimná a naozajstná, tak jednoznačne by to nerobili takýmto zrýchleným konaním a bez debaty a, práve naopak, by zapojili do debaty všetkých a snažili by sa naozaj prísť s reálnym riešením. Pretože napriek tomu, že s touto filozofiou súhlasím, aj ja ako neprávnik a neodborník tam hneď na prvú vidím také obrovské množstvo problémov a presne, ako ste aj vy povedali, vidia ich tam aj ľudia. A práve preto sú na uliciach a preto aj z tých ulíc neodchádzajú a budú na uliciach aj tento týždeň, aj ďalšie týždne. Ďakujem pekne.
Laurenčík, Milan, poslanec NR SR (2020-04-28):
Pán poslanec Ledecký.
Glváč, Martin, podpredseda NR SR (2018-09-13):
Ďakujem. Pán spravodajca? Nie. Prerušujem rokovanie o tomto bode programu. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach (tlač 995). Nech sa páči, pani ministerka, poprosím zaujať miesto. Pani ministerku Kalavskú hľadám. (Reakcie z pléna.) Poprosím ju, aby zaujala miesto. Pán poslanec Blanár, miesto pre spravodajcu. Do rozpravy sú písomne prihlásení za klub SaS poslankyňa Cigániková, za klub OĽANO poslanec Krajčí a potom ešte pán poslanec Poliačik a Zelník. Tak to tu mám napísané. Takže poprosím, pani poslankyňa Cigániková. (Pokračovanie rokovania o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Grendel Gábor, podpredseda NR SR (2020-12-09):
Pán poslanec, máte taký návrh, alebo nie? Poslednýkrát sa vás pýtam.
P. Hrušovský, predseda NR SR: (2005-01-20):
(Hlasovanie.) 127 prítomných, 65 za, 7 proti, 36 sa zdržalo, 19 nehlasovalo. Návrh sme schválili. Ďalší návrh. Ľ. Lintner, poslanec: Len pripomínam ešte pre upresnenie, že termín bol do 30. apríla 2005, tak ako je rovnako aj pri návrhu ďalšieho uznesenia. „Národná rada Slovenskej republiky žiada vládu Slovenskej republiky, aby v spolupráci s regionálnou a miestnou samosprávou definovala verejný záujem v oblasti kultúry na Slovensku, stanovila krátkodobé, strednodobé a dlhodobé priority v oblasti kultúry, aby informovala Národnú radu Slovenskej republiky o pripravovaných krokoch v súvislosti s transformáciou kultúry a so zámerom dosiahnuť vo financovaní kultúry štandardnú európsku úroveň.“
Bašistová, Alena, poslankyňa NR SR (2017-10-12):
Vážený pán predsedajúci, vážené panie poslankyne, vážení páni poslanci... (Ruch v sále a prerušenie vystúpenia predsedajúcim.)
Jurinová, Erika, podpredsedníčka NR SR (2015-05-22):
Dávam slovo pánovi spravodajcovi, ktorý sa ústne prihlásil do rozpravy.
P. Hrušovský, predseda NR SR: (2005-02-01):
Prerušujem rokovanie do 17.30. Nie, do 17.30, vážené panie poslankyne, páni poslanci. (Prestávka.)
Dostál, Ondrej, poslanec NR SR (2020-12-09):
Ďakujem, pán predsedajúci. Predseda Národnej rady rozhodnutím z 8. decembra pridelil návrh vlády na skrátené legislatívne konanie o uvedenom vládnom návrhu na skrátenie legislatívneho konania ústavnoprávnemu výboru. Ústavnoprávny výbor prerokoval návrh vlády na skrátené legislatívne konanie na dnešnom, na dnešnej schôdzi a uznesením odporúčal Národnej rade vládny návrh vlády na skrátené legislatívne konanie o uvedenom vládnom návrhu zákona schváliť. Pán predsedajúci, otvorte, prosím, rozpravu.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 142, za 77, zdržalo sa 64, nehlasoval 1. Návrh bol schválený.
Blanár, Juraj, podpredseda NR SR (2021-02-25):
Pani poslankyňa Monika Kavecká vystúpi s faktickou poznámkou.
Zajac, Pavol, poslanec NR SR (2013-06-20):
Ďakujem, pán kolega, za vaše vystúpenie. Naozaj v tomto vystúpení ste spomenuli to množstvo exekúcií. Zase poviem to číslo 582 000 začatých exekúcií len v minulom roku, väčšina z nich od nebankových subjektov. Spomínali ste výšku úrokov pri týchto nebankových subjektoch. Minister spravodlivosti alebo financií mohol už dávno prísť so skráteným legislatívnym konaním. Naozaj nepoznám poslanca, ktorý by bol proti takémuto skrátenému legislatívnemu konaniu. Naozaj nie som taký egoistický, aby som si myslel, že ja som dal návrh zákona a poslanci SMER-u by ho boli schválili, kde som navrhoval strop pre tieto úvery. Mohol s takýmto návrhom zákona prísť hociktorý poslanec SMER-u. Ja vám ten zákon dám. Alebo urobte si svoj, len s ním už konečne prídite! Každý deň tisíce ľudí nevládzu splácať stovky, tisícky percent úrokov. Následne tento štát, teda nebankovky s požehnaním štátu robia z ľudí bezdomovcov. Tento úžernícky Klondike, ktorý bol spustený v marci roku 2010, treba zastaviť! Pán minister, príďte so skráteným legislatívnym konaním! Dajte tento návrh zákona niektorému poslancovi SMER-u! Včera sme schválili nepriamu novelu v zákone o organizácii štátnej správy, že sme tam dali nepriamu novelu zákona o verejnom obstarávaní. Väčšina z vás o tom ani nevie. Ak by ste prišli napríklad v tomto zákone v druhom čítaní s nepriamou novelou o spotrebiteľských úveroch, budeme za, pán minister, len už s tým konečne niečo robme! Ďakujem.
Grendel, Gábor, podpredseda NR SR (2022-09-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa ústne do rozpravy. Ako jediný vystúpi v rozprave pán poslanec Marián Viskupič, nech sa páči.
Kazda, Radovan, poslanec NR SR (2021-10-05):
Ďakujem, pán poslanec. Myslím, že to najdôležitejšie tam je, že naozaj upierame, takýmto návrhom by sme upierali slobodu, slobodu ľudí, ktorí chcú pracovať, a to je dosť dôležité. Ja som prekvapený, že sa vraciame opäť k tomu po vlastne roku k tejto téme, a ja by som tu možno, preto som vtedy aj vystúpil v rozprave, ale jednu, jeden prieskum by som zacitoval. Britská štúdia z roku 2018 reagovala na prebiehajúcu debatu ohľadom zákona, ktorý by chcel zakázať v nedeľu obchody, a tá prišla s dvomi zaujímavými číslami, 64 % zákazníkov považuje nedeľné nákupy za rodinnú aktivitu, za rodinnú aktivitu tieto nákupy. Približne tretina ľudí v čase, keď sú obchody v nedeľu zatvorené, trávi voľný čas prácou, 86 % zákazníkov si myslí, že otvorené obchody v nedeľu žiadnym spôsobom negatívne neovplyvňujú ich rodinný život, a 96 % si myslí, že by otvorenie obchodov v nedeľu nemalo žiaden negatívny vplyv na náboženský život. Naozaj tento návrh sa opakovane tu vracia. Ja myslím, že, a dúfam, teda že zbytočne a že už sa prestane vracať, lebo mnohé ďalšie štúdie potvrdzujú, že autori, ktorí, teda predkladatelia toho zákona vychádzajú z úplne mylných predpokladov.
P. Paška, predseda NR SR: (2007-05-18):
Pýtam sa pána spravodajcu, či chce sa vyjadriť. Áno.
Blaha, Ľuboš, poslanec NR SR (2013-02-05):
Ďakujem pekne. Dovoľte mi pripomenúť členom výboru pre európske záležitosti, že o 12.00 hodine, čiže ihneď, v tridsiatke je zasadnutie výboru pre európske záležitosti. Ďakujem.
Kollár, Boris, predseda NR SR (2022-06-16):
Ďakujem. Pán poslanec Čekovský.
Remišová, Veronika, poslankyňa NR SR (2016-06-14):
Ďakujem veľmi pekne. Ďakujem aj kolegovi Sopkovi, ktorý veľmi pekne zhrnul situáciu a snažil sa na to pozerať z obidvoch strán. Ja by som k tomu len povedala, že mi to príde ako splnenie, ja pokladám menšinové školstvo za veľmi dôležité, ale mám pocit, ako by to bolo vlastne to, prečo aj MOST išiel do koalície. V niektorých obciach, napríklad tak ako už spomínal kolega Gröhling, nie je dôvod, aby tam fungovala škola so 4 alebo 5 žiakmi, pretože v tej škole, v tej obci je o pár metrov na tej istej ulici iná budova školy, kde by napríklad táto škola s vyučovacím jazykom maďarským mohla v rámci nej fungovať. Mať svoj vlastný vyučovací program v maďarskom jazyku, ale fungovať v rámci školy. Nie je, nie je efektívne platiť ďalšiu budovu školy pre 5 žiakov, svietiť, kúriť 24 hodín, keď pár metrov je plnohodnotná budova školy, kde je 35 žiakov. A takýchto obcí je viac. Takže ja si myslím, že ten zákon nebol pripravený dobre, že najskôr mu mala predchádzať analýza, ako sa dá zefektívniť a zracionalizovať tá sieť, to znamená, v obciach, kde sú dve školy, tak možno ich zlúčiť a nerobiť takýmto spôsobom.
Heger, Eduard, predseda vlády SR (2022-09-22):
Ak dovolíte, nebudem sa vyjadrovať k žiadnemu menu, lebo práve to je to, že v médiách znejú rôzne veci a nie vždy sú presné a tak ďalej. Takže ja sa, hovorím, budem držať svojej dohody s pani prezidentkou, že budem mať bobríka mlčanlivosti, až kým nepríde ten moment, kedy ho vyhlásime, a dovtedy je všetko skryté. Takže ďakujem za pochopenie.
Ďuriš Nicholsonová, Lucia, podpredsedníčka NR SR (2017-03-30):
Pán poslanec, aj teraz máme silu na to, aby sme to zmenili. Pozrite sa, keby som o tom teraz dala hlasovať všeobecným súhlasom, tak by vám to prešlo. (Reakcia z pléna.) No. Faktické poznámky na vás, dve dámy, dve panie poslankyne. Končím možnosť prihlásiť sa s faktickou poznámkou. Pani poslankyňa Blahová, nech sa páči.
M. Fronc, poslanec: (2008-11-05):
Na základe odporúčania gestorského výboru budeme hlasovať o všetkých 19 pozmeňujúcich návrhoch naraz s odporúčaním schváliť ich. Dajte, prosím, pán predseda, hlasovať.
Huba, Mikuláš, poslanec NR SR (2014-11-09):
Ďakujem pekne za slovo. Som rád, že kolega Matovič ako jeden z odstrašujúcich príkladov spomenul aj obsesiu pána premiéra jadrom či jadrovou energetikou. Pritom pripomínam, že 3. a 4. blok Mochoviec nie je jediný nový jadrový zdroj, o ktorom sníva pán Robert Fico, sníva aj o úplne novom jadrovoenergetickom zdroji v Jaslovských Bohuniciach, a to v situácii, ako tu už bolo povedané, keď tieto zdroje de facto Slovensko nepotrebuje a bude na ne dlho doplácať. No a ja to chcem trošku aj zovšeobecniť, že táto metóda, urobíme to za každú cenu alebo nech to stojí, čo to stojí, lebo voľby, lebo preferencie a podobne, je pre Slovensko naozaj smrteľne nebezpečná, a to nielen v tomto konkrétnom prípade, ale aj vo všeobecnosti ako metóda, a o to nebezpečnejšia, že ide o metódu vládnutia, rozhodovania o verejných zdrojoch a v konečnom dôsledku o budúcnosti 5,4 mil. obyvateľov Slovenska.
Pellegrini, Peter, predseda NR SR (2014-11-26):
Ďakujem veľmi pekne. Dávam slovo spoločnému spravodajcovi z výboru pre financie a rozpočet poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Antal, Peter, poslanec NR SR (2018-06-13):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Nicholsonová, Lucia, podpredsedníčka NR SR (2016-05-24):
S reakciou na faktické, pán poslanec Krajniak, nech sa páči.
Laurenčík, Milan, podpredseda NR SR (2021-11-03):
Poslednú faktickú poznámku má pán spravodajca Patrick Linhart, nech sa páči.
Mesterová, Zuzana, poslankyňa NR SR (2024-01-26):
Ďakujem pekne za slovo, pán predsedajúci. Ja len veľmi krátko, mňa zaujala odpoveď pána spravodajcu na vašu otázku, lebo ja som neporozumela, v čom to je lepšie pre štát, tak možno mi to v svojej reakcii budete vedieť, pán Sulík, vysvetliť, že ako niekto sa obohatí o 30-tisíc eur, on ich potom možno minie a už ani nebude čo exekuovať, lebo to bude obchodná spoločnosť a štát z toho dostane nejakú minimálnu pokutu v daňovom konaní a že to v akom kontexte je toto lepšie pre štát? Tomu ja nerozumiem, tak ak ste porozumeli pánovi spravodajcovi, mi to skúste potom, prosím, vysvetliť, lebo to, s tým, s týmto budem odchádzať na víkend a mne to nedá potom. Ďakujem. (Reakcie z pléna.)
Hatráková, Katarína, poslankyňa NR SR (2023-02-02):
Ospravedlňujem sa, pán podpredseda, lebo som nestíhala pred hlasovaním. Rada by som dala pozmeňujúci, teda procedurálny návrh. Prosím o presun čísla parlamentnej tlače 1245, Trestný poriadok, na záver schôdze z dôvodu prebiehajúcich rokovaní. Ďakujem.
Číž, Miroslav, doterajší podpredseda NR SR (2010-07-08):
Pán poslanec Igor Choma.
Števulová, Zuzana, poslankyňa NR SR (2023-12-15):
Ďakujem vám, pani Remišová, za váš príspevok, ktorý sa teda venoval tomu zbrojárskemu, tej časti vlastne novely kompetenčného zákona, ktorá sa týka zbrojárskeho priemyslu. Veľmi ma to zaujalo a teda som si otvorila tú dôvodovú správu a je to hrozne vtipné, že hneď v tom úvode vlastne napriek tomu, že tu dochádza k takýmto zmenám, tak vláda píše: „Návrh zákona nebude mať vplyv na rozpočet verejnej správy, sociálne vplyvy, vplyv na podnikateľské prostredie." Zaujímavé. Tiež keď sa pozrieme na tú dôvodovú správu, tak tam vlastne nikde nenájdeme práve posúdenie toho vplyvu týchto zmien na podnikanie v tom zbrojárskom priemysle, čiže museli ste to zjavne vykonať vy vo svojom príspevku, aby, aby nám to bolo jasnejšie, keďže ten priestor na rozporové konanie tu nebol. Ale je tiež zaujímavé, že tá dôvodová správa, mne to tu ukazuje akože 16 strán, a keď sa na to pozrieme, tak naozaj tieto novely týkajúce sa tých zbrojárskych vecí, tie novelizačné body majú viac odôvodnenia ako zvyšok tých ostatných prílepkov, čo tam je. Čiže celkom zjavne je podľa mňa jasné, že kto bol na tieto novely pripravené, kto ich mal predpripravené a chcel, aby sa to takýmto spôsobom udialo. Tak to som len chcela pripomenúť, ako to vyzerá v dôvodovej správe. A tiež vám ďakujem za to, že ste znova upriamili pozornosť na tú novelu, ktorá sa týka riaditeľa SIS. Mne naozaj príde absurdné, že tu ideme zavádzať spôsob výberu, ktorý zabezpečí, že ak sa riaditeľom SIS stane niektorí z poslancov Národnej rady, tak mu ten mandát nezanikne. No ak už toto nám nemá povedať, že aký je skutočný cieľ tejto zmeny, tak ja už neviem, že čo a nechápem, že prečo sa tu vlastne nebavíme o tom otvorene a vláda to zahmlieva. Vďaka.
Laššáková, Ľubica, ministerka kultúry SR (2018-05-17):
Ďakujem pekne. Vážená pani poslankyňa, ja by som odpovedala teda asi takto: RTVS je v zmysle zákona verejnoprávna, národná nezávislá, informačná, kultúrna a vzdelávacia inštitúcia, ktorá poskytuje službu verejnosti v oblasti vysielania a svoju činnosť vykonáva vo vlastnom mene, na vlastný účet a na vlastnú zodpovednosť. Ministerstvo kultúry je ústredným orgánom štátnej správy pre médiá a audiovíziu, ale podľa čl. 2 ods. 2 Ústavy Slovenskej republiky "štátne orgány môžu konať iba na základe ústavy, v jej medziach a v rozsahu a spôsobom, ktorý stanoví zákon, a žiaden právny predpis neumožňuje ministerstvu kultúry zasahovať verejnoprávnemu vysielateľovi do zmluvných vzťahov, ktoré uzatvára s tretími subjektmi, z čoho vyplýva, že ministerstvo kultúry nie je orgánom, ktorý by mal zabezpečovať ochranu koprodukčného vkladu RTVS pre jej spoluprácu s inými producentmi, ale, samozrejme, čo viem, tak odpoviem. Pokiaľ ide o opatrenia na ochranu koprodukčného vkladu RTVS, ktoré samotné RTVS prijala, na základe jej vyjadrenia každá koprodukčná zmluva, ktorú táto verejnoprávna inštitúcia uzatvára, obsahuje viacero ustanovení zabezpečujúcich ochranu vkladu RTVS. Všetky koprodukčné zmluvy sú zverejňované a verejne prístupné v centrálnom registri zmlúv. Konkrétne ustanovenia koprodukčných zmlúv upravujú podmienky poskytnutia vkladu RTVS, ako aj podmienky vyúčtovania takéhoto vkladu. A v prípade nerealizovania koprodukcie existujú samozrejme aj mechanizmy, a tie sú v tej zmluve uvedené, na vrátenie vkladu RTVS. Takisto zmluva obsahuje aj ustanovenia, ktorými RTVS zmluvného partnera informuje, že na realizáciu diela sú použité finančné prostriedky zo zmluvy so štátom. Vklad RTVS je vždy poskytnutý až na základe odovzdania konkrétnych výstupov zrealizovaného projektu. Vklad je vyplácaný buď po častiach za parciálnu časť odovzdaného diela, alebo za jednotlivé ucelené časti celkového diela. Podmienky a spôsob vyúčtovania vkladu RTVS upravuje finančná príručka, ktorá je prílohou každej koprodukčnej zmluvy a stanovuje presný rámec použitia vkladu RTVS a pravidlá vyúčtovania tak, aby sa predchádzalo nejednoznačnému výkladu oprávnených aj neoprávnených výdavkov. Mechanizmy, ktoré upravujú postup v prípade nerealizovania koprodukcie alebo v prípade nedodržania ustanovení zmluvy, zabezpečujú rámec upravujúci, ako sa jednotlivé subjekty v takom prípade majú správať a ktorá strana má vlastne na čo nárok, aby bola zachovaná korektnosť na oboch stranách. No a snahou RTVS je realizovať už zazmluvnené koprodukcie a v priebehu celého procesu výroby koprodukcie je RTVS aktívna a je plne informovaná o priebehu natáčania a postupe prác. Takto vie RTVS včas reagovať na prípadné problémy v procese výroby a aktívne ich riešiť s dôrazom na úspešné vyriešenie v prospech RTVS.
Hrušovský, Pavol, predseda NR SR (2011-10-19):
Panie poslankyne, páni poslanci, prosím, aby ste sa dostavili do rokovacej sály, budeme pokračovať v rokovaní 24. schôdze hlasovaním o prerokovaných bodoch programu. (Ruch v sále.) Prosím o kľud, páni poslanci, pán poslanec Marcinčin, Žiga. (Hlasy v sále.) Ešte predtým ako pristúpime k hlasovaniu, sa hlási pán poslanec Solymos.
Šeliga, Juraj, podpredseda NR SR (2020-10-20):
Na vaše vystúpenie – osem, sedem faktických poznámok. Pán poslanec Pčolinský, nech sa páči.
Jurinová, Erika, podpredsedníčka NR SR (2013-10-25):
...môže sa stať, že potom pred hlasovaním pán minister otvorí rozpravu.
Žitňanská, Jana, poslankyňa NR SR (2022-06-14):
Ďakujem veľmi pekne, pán predseda. V súlade s paragrafom, pardon, ja len pozerám, či som, áno. Vážený pán predseda, panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1039. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1080 z 30. mája 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022. Prosím, pán predsedajúci, otvorte všeobecnú rozpravu.
Mihál, Jozef, poslanec NR SR (2016-11-23):
Ďakujem za slovo. Ďakujem pánovi kolegovi Balážovi a strane SNS za predloženie tohto pozmeňujúceho návrhu, ktorým sa zrušia daňové licencie. Ten môj potlesk a vďaka by bola ešte väčšia, tak ako ste správne poznamenali na konci, keby k zrušeniu daňových licencií došlo okamžite podľa možností, alebo teda už pri zdaňovacom období za rok 2016. Dobre, ja rozumiem tomu, že treba sa rešpektovať a treba uzatvárať kompromisy, a toto je v každom prípade dobrý krok a dôkaz toho, že aj samotný predtým vládnuci a dnes vládnuci SMER uznáva chybný krok, ktorý urobil pred pár rokmi, keď sa daňové licencie zavádzali.
Heger, Eduard, poslanec NR SR (2019-11-29):
Ďakujem pekne, pán predsedajúci. Kolegyňa, citovala si z rozpočtu. To je niekedy problém. Treba na to dávať pozor, pretože v rozpočte je napísané, že budeme mať vyrovnané hospodárenie v roku 2021, 2022, ale nikto iný tomu neverí. Takže trošku s tými citátmi opatrne. Čo sa týka návrhov, ktoré si vymenovala, napríklad tú nezdaniteľnú časť základu dane, tam si tak pekne vymenovala, ako vlastne narastajú príjmy samosprávam a podobne. Myslím si, že bolo by dobré, keby si ten odpočet doplnila aj o nárast nadávkov, to je že nadávkov, pardon, výdavkov, o nárast výdavkov spojených vlastne, za ktoré nemôžu tie samotné samosprávy, aby sme si to tak dali do páru, že teda o koľko im porastú príjmy a o koľko také vynútené, dá sa povedať, výdavky narástli. Aby sme teda videli, že koľko v čistom budú mať viac peňazí a či teda budú mať v čistom viac peňazí, lebo to je asi podľa mňa korektné takto doplniť. Daňový bonus. No, však áno, hlasovali sme zaňho, aj za to prvé opatrenie sme hlasovali, lebo myslíme si, že to je dobrá filozofia, ale zle pripravený zákon. A tento daňový bonus do 6 rokov. No tak, ak si počúvala tú rozpravu, tak si mohla počuť, že naozaj, keby táto vláda hospodárila dobre, a to súčasťou tej vlády je aj vaša strana, tak by nemusel byť ten daňový bonus iba pre deti do 6 rokov. Kľudne by ten daňový bonus mohol byť aj pre deti staršie. A to je tá tragédia toho, že práve to zlé hospodárenie tejto vlády, napriek tomu, že boli úrodné roky, napriek tomu, že naozaj sa darilo najlepšie hospodárenie, alebo teda najlepšie, pardon, najlepšie príjmy boli práve v tomto volebnom období, tak napriek tomu ste to nedokázali pretaviť do opatrení, ktoré by boli naozaj dobré pre ľudí, a nielen daňový bonus pre deti do 6 rokov. Lebo tie deti rastú ďalej a ostávajú deťmi a tie výdavky sa na nich viažu aj po veku 6 rokov. Ďakujem.
Kaník, Ľudovít, poslanec NR SR (2014-05-30):
V prvom rade si treba uvedomiť, a to všetci, aj tí, ktorí sledujú toto dianie, že tu nemáme nejaký otvorený a nepopísaný stôl a že schválime alebo schválime úplne niečo iné. Jednoducho, situácia je taká, je tu predložený návrh, ktorý má v sebe veľké riziká, a pokiaľ nebude schválený pozmeňujúci návrh, tak prejde ten pôvodný návrh. Miro, tu nie je rozhodnutie, že keď za to nezahlasujeme, tak to neprejde. Ono to prejde. A tá pôvodná verzia má väčšie riziká, ako sa dosiahne akceptovaním pozmeňujúceho návrhu. Takže dá sa umyť si ruky ako Pilát, to sa dá, ale nemyslím si, že je to zodpovedné. A potom k tomu, čo sa aj spomína, na jednej strane sa hovorí, že však posilníme úlohu disciplinárnych senátov a všetko bude fungovať. Druhý kolega hovorí, disciplinárne senáty, veď to je katastrofa, to je zlé. No z toho už vidno ten vnútorný rozpor. Jednoducho nefunguje to, nefunguje to. A situácia v súdnictve sa zhoršuje. Tí zlí získavajú stále väčší a väčší vplyv a tí dobrí sú vytláčaní na okraj. Bez rázneho rezu neni šanca, že by sa táto situácia zlepšila.
L. Köteles, poslanec: (2002-02-13):
I. Presperín, podpredseda NR SR: Ďakujem, pán poslanec. Nie sú faktické poznámky. Posledný rečník v rozprave je poslanec Robert Fico.
J. Pataky, poslanec: (2007-11-27):
Pozmeňujúci návrh podávam k čl. I, a to k bodu 1. Môj návrh je vypustiť bod 1. Takisto pod bodom 2 bod 3 z návrhu vypustiť a v § 6 ods. 6 bod 9 vypustiť. Odôvodnenie: Ide o technický nezmysel, ako možno rozlíšiť, v ktorej zdravotnej poisťovni podal občan prihlášku ako v prvej, a to najmä vtedy, ak je doručená poštou. Ďakujem.
Kaník, Ľudovít, poslanec NR SR (2010-10-15):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hraško, Igor, poslanec NR SR (2015-11-13):
Ďakujem pekne za slovo, pán predsedajúci. Kolega Číž, už som vás viackrát na to upozornil, že vaše slová korektnosť, slušnosť, etika vyznievajú z vašich úst ako výsmech. Skutočne ako výsmech, pretože vy tuná niečo hovoríte o korektnosti, o slušnosti, o etike, a povedzte mi, čo je etické, korektné a slušné na rozkrádaní tohto štátu a okrádaní občanov? Vy ste súčasťou tejto mašinérie, ktorá toto umožňuje. Ixkrát na to upozorňujeme. A to sú všetky kauzy, ktoré by sme vám vedeli vymenovať. Však sme vám ich aj vymenovali viackrát. A pribúdajú ďalšie, kompa, a prichádzajú ďalšie, ministerstvo hospodárstva, ministerstvo dopravy, poradca za 17 mil. bez DPH. To nie je rozkrádanie? Čo je na tom etické, povedzte mi?! Čo je na tom korektné voči ľuďom?! A ešte v tomto zákone si ide Fico kúpiť prokurátorov za 170 eur mesačne do dôchodku. A chudákom dôchodcom dá 2 eurá. Čo je na tom korektné? Čo je na tom etické? Čo je na tom slušné? Skúsite mi to zdôvodniť? No neskúsite, pretože je to neobhájiteľné! A, viete, vždy hovoríme, vy používate dvojaký meter. Vy tuná niečo rozprávate, ale robíte niečo úplne iné. Keď si porovnáme štatistiky toho, kto koľkokrát porušil rokovací poriadok pri vystúpeniach, tak vám garantujem, že vaši poslanci ho porušujú omnoho častejšie ako opoziční. Ale to vy nevidíte. Nie, to vy nechcete vidieť. V tom je ten problém. Takže stále narážate aj na našu rétoriku, ale hovorím ešte raz, vaši ľudia sa správajú neeticky, nemorálne, nekorektne. Prinášajú tu pozmeňováky tesne pred zavŕšením diskusie, prinášajú ich veľa, aby to v tichosti a v rýchlosti prešlo. Čo je na tom korektné? Čo je na tom etické? Čo je na tom slušné? Vstúpte si najskôr do vlastného svedomia!
Blanár, Juraj, podpredseda NR SR (2021-03-31):
Pán poslanec Suja, môžete reagovať na faktické poznámky.